गुबुन फारसेथिं जाय कर्डिनेसन कमिटि अफ ट्राइबेल अर्गेनाइजेसन अफ आसाम (CCTOA) मुंनि आफादनि दैदेनगिरि, गाहाइ लिंथुमगिरि आदित्य खाख्लारि बिथाङा खौरांगिरिनि सिगाङाव फोरमाय हरनानै बुङो दि सोरखारा संबिजिदनि‌ दफा नं 345 खौ सोदांफिन्नानैबो अस'मियाखौ हादोरसायारि राव महरै अरायजोर गायसननायनि थाखाय मिरु सोरखारनिसिम थांखि दैथाय हरनाय आयदायाव जोंनि आफादनिफ्राय बरायनाय जादों। लोगोसे हादोरसानि सिङाव थानाय गुबुन गुबुन हारि हारिसा मरान,मटक ,कच राजबंचीनि थाखाय आलादा गावखुंथाइ गौथुम (Autonomous Council) सोरजिनायनि थिरांथाखौ गोसो गोर्बोजों बरायदों। लोगोसे मरान मटक आहोम सुबुं माहारि (Community) नि गांनाय उखैनाय, जारिमिनारि बायखोन्दा नेरसोनखौ बुरखांनाय आरो जौगाखांहोनायनि थाखाय एखुथा राहा लानायखौ सोरखारखौ गोजोन्नाय फोरमायदों। बेजों लोगोसे आरोबाव थागिबि ट्राइबेल माहारिनि गांनाय उखैनायखौ नोजोर होनानै सोरखारा जौगाखांहोनो आरो थामोन्थाखौ रैखाथि होलांनो गावखुंथाइ गौथुम दाफुंना होनांगौ। बर' कसारि , टाइ फाके,टांचा बायदि माहारिनि रांखान्थियारि , राजखान्थियारि समाजारि, मोनथायनि थाखाय खामानि मावलांनो नांगौ होन्ना बुंथियो।